OpenLLM-France/wikimedia huggingface dataset:
# Inhambupe

Inhambupe Brasilgo udalerri bat da, Bahiako estatuan kokatua. 33.790 biztanle ditu 1.222,577 km²ko eremuan.

## Ikus, gainera

* Bahiako estatua

## Kanpo estekak

* Datuak: Q589992
* Multimedia: Inhambupe / Q589992
# Inhambane probintzia

Inhambane Mozambikeko 10 probintzietako bat da. Bere hiruburak ere Inhambane izena du. 2007ko zentsuan 1.616.503 biztanle zituen eta bere azalera 68.615 km$^2$koa da.

## Kanpo estekak

* Datuak: Q466547
* Multimedia: Inhambane Province / Q466547
# Inhapim

Inhapim Brasilgo udalerri bat da, Minas Gerais estatuan kokatua. 22.692 biztanle ditu 858,024 km²ko eremuan.

## Ikus, gainera

* Minas Gerais

## Kanpo estekak

* Datuak: Q1791428
* Multimedia: Inhapim / Q1791428
# Inhaúma

Inhaúma Brasilgo udalerri bat da, Minas Gerais estatuan kokatua. 6.239 biztanle ditu 244,996 km²ko eremuan.

## Ikus, gainera

* Minas Gerais

## Kanpo estekak

* Datuak: Q1755861
* Multimedia: Inhaúma / Q1755861
# Inhangapi

Inhangapi Brasilgo udalerri bat da, Pará estatuan kokatua. 10.325 biztanle ditu 471,449 km²ko eremuan.

## Ikus, gainera

* Pará

## Kanpo estekak

* Datuak: Q1880531
* Multimedia: Inhangapi / Q1880531
# Inhapi

Inhapi Brasilgo udalerri bat da, Alagoas estatuan kokatua. 15.167 biztanle ditu 372,022 km²ko eremuan.

## Ikus, gainera

* Alagoas

## Kanpo estekak

* Datuak: Q2021140
* Multimedia: Inhapi / Q2021140
# Ipar Atlantikoko itsaslasterra

Ipar Atlantikoko itsaslasterra Ozeano Atlantikoaren iparraldeko itsaslaster indartsu bat da, Golkoko itsaslasterraren jarraipen gisa ipar-mendebalderantz higitzen dena.
Irlandatik mendebalderantz, bi adarretan erdibitzen da; haietako bat hego-ekialderantz abiatzen da, eta, aurrerago, Kanarietako itsaslasterra sortzen du, Afrikako ipar-mendebaldetik igaro ondoren hego-mendebalderantz egiten duena. Beste adarrak iparralderantz jarraitzen du Europako ipar-mendebaldeko kostarekiko paraleloan. Adar horrek eragin nabarmena du kosta horretako tenperaturan eta kliman. Haren bi adar dira Norvegiako itsaslasterra eta Irminger itsaslasterra.
Golkoko itsaslasterraren jarraipentzat hartzen bada ere, badira aldeak. Golkoko itsaslasterra ozeanoaren barneko benetako ibaitzat har daiteke, inguratzen duen ozeanoko uretatik ondo definitua eta Mexikoko golkotik jotzen duten haizeek eta Mexikko golkoko tenperaturaren eta Atlantikoko tenperaturaren arteko aldeak eraginda. Ipar Atlantikoko itsaslasterra, berriz, ozeanoaren azalaren lekualdatze bat da, ur hotz eta gaziek Artikoan murgiltzean eragindako xurgapenaren ondorioz sortua.

## Erreferentziak

* ↑ Euskaltzaindia. (2012-10-18). 172. araua: Itsaslasterren izenak, itsasgune batzuen izenak eta Antartikako toponimia. (Noiz kontsultatua: 2013-02-10).

## Kanpo estekak

* Datuak: Q211798
# Ipar Atlantikoko oszilazio

Ipar Atlantikoko oszilazioa (ingelesez: North Atlantic oscillation, NAO) Ipar Atlantikoko arroko goi-presio subtropikalen eta behe-presio polarren artean dagoen masa atmosferikoan gertatzen den eskala handiko fluktuazio bat da.
XIX. mendearen bukaerako eta XX. mendearen hasierako zenbait ikerketei esker aurkitu zuten. Ozeano Bareko El Niño ez bezala, NAO gehienbat fenomeno atmosferikoa da.
Artikoaren oszilaziorekin (AO) lotura handia du baina honen eremua NAOren baino handiagoa da.

## Erreferentziak

* ↑ Herrero, Asier. (2017/12/20). «Lehorteak eta ekosistemak baldintzatzen ditu bi fenomeno klimatikoren arteko interakzioak» Campusa (EHU).
* ↑ (Ingelesez) Stephenson, D.B., H. Wanner, S. Brönnimann & J. Luterbacher. (2003). J.W. Hurrell, Y. Kushnir, G. Ottersen & M. Visbeck ed. «The History of Scientific Research on the North Atlantic Oscillation, in The North Atlantic Oscillation: Climatic Significance and Environmental Impact» American Geophysical Union (Washington, DC): 37-50. doi:10.1029/134GM02..

## Kanpo estekak

* Datuak: Q1137345
* Multimedia: North Atlantic Oscillation / Q1137345
# Ipar Atlantikoko Itunaren Erakundearen Idazkari orokorra

Ipar Atlantikoko Itunaren Erakundearen Idazkari orokorra NATOren zuzendaritza politikoa den Ipar Atlantikoko Kontseiluaren politikari nagusia da.

## Idazkari orokorrak

NATO sortu zenetik hauek izan dira:
| | Izena | Estatua | Hasiera | Amaiera |
| 1 | Hastings Ismay | Erresuma Batua | 1952ko apirilaren 4 | 1957ko maiatzaren 16 |
| 2 | Paul-Henri Spaak | Belgika | 1957ko maiatzaren 16 | 1961ko apirilaren 21 |
| 3 | Dirk Stikker | Herbehereak | 1961ko apirilaren 21 | 1964ko abuztuaren 1 |
| 4 | Manlio Brosio | Italia | 1964ko abuztuaren 1 | 1971ko urriaren 1 |
| 5 | Joseph Luns | Herbehereak | 1971ko urriaren 1 | 1984ko ekainaren 25 |
| 6 | Peter Carington | Erresuma Batua | 1984ko ekainaren 25 | 1988ko uztailaren 17 |
| 7 | Manfred Wörner | Alemania | 1988ko uztailaren 1 | 1994ko abuztuaren 13 |
| - | Sergio Balanzino (Behin-behinekoa) | Italia | 1994ko abuztuaren 13 | 1994ko urriaren 17 |
| 8 | Willy Claes | Belgika | 1994ko urriaren 17 | 1995eko urriaren 20 |
| - | Sergio Balanzino (Behin-behinekoa) | Italia | 1995eko urriaren 20 | 1995eko abenduaren 1 |
| 9 | Javier Solana | Espainia | 1995eko abenduaren 5 | 1999ko urriaren 14 |
| 10 | George Robertson | Erresuma Batua | 1999ko urriaren 14 | 2003ko abenduaren 17 |
| - | Alessandro Minuto-Rizzo (Behin-behinekoa) | Italia | 2003ko abenduaren 17 | 2004ko urtarrilaren 1 |
| 11 | Jaap de Hoop Scheffer | Herbehereak | 2004ko urtarrilaren 1 | 2009ko abuztuaren 1 |
| 12 | Anders Fogh Rasmussen | Danimarka | 2009ko abuztuaren 1 | 2014ko urriaren 1 |
| 13 | Jens Stoltenberg | Norvegia | 2014ko urriaren 1 | 2024ko urriaren 1 |
| 14 | Mark Rutte | Herbehereak | 2024ko urriaren 1 | Titularra |

## Idazkariorde orokorrak

Bere funtzio nagusia Idazkari orokorrari laguntzea da eta hori ez dagoenean, ordezkatzea. Halaber, goi mailako batzorde desberdinen burua da.
NATO sortu zenetik hauek izan dira:
| | Izena | Estatua | Hasiera | Amaiera |
| 1 | Jonkheer van Vredenburch | Herbehereak | 1952 | 1956 |
| 2 | Baron Adolph Bentinck | Herbehereak | 1956 | 1958 |
| 3 | Alberico Casardi | Italia | 1958 | 1962 |
| 4 | Guido Colonna di Paliano | Italia | 1962 | 1964 |
| 5 | James A. Roberts | Kanada | 1964 | 1969 |
| 6 | Osman Olcay | Turkia | 1969 | 1971 |
| 7 | Paolo Pansa Cedronio | Italia | 1971 | 1978 |
| 8 | Rinaldo Petrignani | Italia | 1978 | 1981 |
| 9 | Eric da Rin | Italia | 1981 | 1985 |
| 10 | Marcello Guidi | Italia | 1985 | 1989 |
| 11 | Amedeo de Franchis | Italia | 1989 | 1994 |
| 12 | Sergio Balanzino | Italia | 1994 | 2001 |
| 13 | Alessandro Minuto-Rizzo | Italia | 2001 | 2007 |
| 14 | Claudio Bisogniero | Italia | 2007 | 2012 |
| 15 | Alexander Vershbow | AEB | 2012 | 2016 |
| 16 | Rose Gottemoeller | AEB | 2016 | 2019 |
| 17 | Mircea Geoană | Errumania | 2019 | 2024 |
| 18 | Boris Ruge | Alemania | 2024 | egun |

## Erreferentziak

* ↑ https://www.nato.int/cps/en/natolive/who_is_who_7371.htm
* ↑ https://www.nato.int/cps/en/natolive/topics_50094.htm
* ↑ url=https://www.nato.int/cps/en/natolive/who_is_who_62218.htm

## Kanpo estekak

* Datuak: Q167662
* Multimedia: NATO Secretaries General / Q167662
# Ipar Atlantikoko zabor orbana

Ipar Atlantikoko zabor orbana (North Atlantic Garbage Patch) giza hondakinak biltzen den Ipar Atlantikoko eremu bat da. Orbana 32 ºN paraleloan dago, gutxi gorabehera Atlanta (Georgia, Ameriketako Estatu Batuak) hiriaren parean, 22 ºN-tik 38 ºN-ra paraleloetan zabaltzen da. Zabor orbana berriki aurkitua izan da, 2010ean, eta Ipar Atlantiko zurrunbiloarekin lotura zuzena du. Dagoeneko, orbanak luzerako ehunka kilometro ditu. Orbanak kilometro karratuko 200.000 zabor-zatien dentsitatea du, guztiak itsas gainean flotatzen. Urtaroen arabera eta, baita ere, zenbait fenomeno klimatikoen ondorioz, esaterako El Niño fenomenoa, orbana lekuz aldatzen da, 1.600 kilometro eta oraindik are urrutirago, Ameriketako Estatu Batuetako National Oceanic and Atmospheric Administration - NOAAren arabera. Mundu osoan arazoa hartzen ari den dimentsioaren aurrean "Zazpigarren kontinente"az hasi da hitz egiten.

## Ikerkuntza

Zonaldean zamatu diren zaborrak neurtzeko 5 Gyres project bidez 2010ko urtarrilean espedizio bat zonaldera hurbildu zen. Tlade horrek 35 lagin hartu zituen hiru mila miletan, St. Thomas, Bermuda eta Azoreak artean. Sea Education Society (SEA) elkarteak, bestetik, 7.000 ikasle inguruko laguntzaz, 1986tik 2008 arte, sare finak erabiliz, 6.100 tokietan plastikoa jaso du. Datu horiekin, Ipar Atlantikoaren zurrunbiloan Ozeano Bareko zabor orbanean aurkitu duten "uharte"aren antzekoa topatu dute.

## Erreferentziak

* ↑ La Vanguardia, 2010ko abuztuaren 20
* 1 2 https://web.archive.org/web/20140913011006/http://www.informador.com.mx/tecnologia/2010/227111/6/cientificos-localizan-gran-mancha-de-basura-flotante-en-atlantico.htm
* ↑ Scientists study huge ocean garbage patch
* ↑ Scientists find giant plastic rubbish dump floating in the Atlantic
* ↑ Plastic rubbish blights Atlantic Ocean
* ↑ http://5gyres.org/ 5 Gyres project

## Ikus, gainera

* Hondakinak itsasoan
* Ozeano Bareko zabor orbana

## Kanpo estekak

* (Frantsesez) "Zazpigarren kontinente" espedizioa.
* (Ingelesez) Discovery News
* (Ingelesez) Zabor orbanaren argazkiak.
* (Ingelesez) Plastics at SEA: North Atlantic Expedition
* (Gaztelaniaz) Discoveryn
* Datuak: Q3123657
# Ipar Amerikako makal beltz

Ipar Amerikako makal beltza (Populus deltoides), jatorriz Estatu Batuetako zuhaitza da, baina Kanadan eta Mexikon ere hazten da.
Euskal Herriko hainbat lorategitan aurkitu dezakegu; 70 - 100 urte bitartera bizi daiteke, enbor zuzena du, hostogalkorrak, arruntak, alternoak eta lantzeolatuak erpin zorrotzarekin.
Zuhaitz dioikoa da, hots, lore arrak zuhaitz batean daude eta lore emeak beste batean.

## Taxonomia

Populus deltoides- ek W.Bartram Marshall- ek deskribatu zuen, eta 1785ean Arbustrum Americanum 106- an argitaratu.

### Etimologia

Populus : latinetik eratorritako izen orokorra, ugaria dela eta toki askotan dagoela adierazten du.
deltoides : latindar epitetoak "hiruki" itxura duela adierazten du.

## Erreferentziak

* ↑ Germplasm Resources Information Network: Populus deltoides
* ↑ Populus deltoides Trópicos

## Kanpo estekak

* Datuak: Q149319
* Multimedia: Populus deltoides / Q149319
* Espezieak: Populus deltoides
# Ipar Amerikako plaka

Ipar Amerikako plaka ia Ipar Amerika osoa, Groenlandia, Bahamak, Kuba eta Siberiaren, Islandiaren eta Japoniaren zati bat hartzen dituen plaka tektonikoa da. Ekialderantz, Erdialdeko Atlantikoko dortsaleraino iristen da; mendebalderantz, berriz, Siberiako ekialdean dagoen Chersky mendilerroraino.
Ondorengo plaka hauek ditu mugakide:
* Iparraldean: Eurasiako plaka
* Hegoaldean: Cocosko plaka, Karibeko plaka eta Hego Amerikako plaka.
* Mendebaldean: Ozeano Bareko plaka
* Ekialdean: Eurasiako plaka eta Afrikako plaka.
Plaka hau beste bi plaka «irensten» ari da subdukzioz: Kula plaka eta Farallon plaka. Azken hori Jurasikotik ari da hondoratzen, eta Ipar Amerikako plakaren mendebaldeko zati handi bat hartzen zuen. Hura hondoratzen hasi zenean, Pazifikoko plaka eta Ipar Amerikako plaka kontaktuan jarri ziren, eta halaxe sortu zen, besteak beste, San Andres faila. Juan de Fuca plaka, Nazcako plaka eta Cocosko plaka Farallon plakaren hondarrak dira.

## Kanpo estekak

* Datuak: Q220305
* Multimedia: North American tectonic plate / Q220305
# Ipar Andeetako plaka

Ipar Andeetako plaka mikroplaka tektoniko bat da. Haren hedadura, 0,02394 estereorradian da. Hego Amerikako plakari lotua dago, eta, oso-osorik, litosfera kontinentalez osatua.
Hego Amerikaren ipar-mendebaldean dago, Kolonbia, Venezuela eta Ekuadorko Andeak hartzen dituelarik.
Ipar Andeetako plakak mugakide ditu Karibeko plaka, Panamako plaka, Nazcako plaka eta Hego Amerikako plaka.
Gainerako plakekin dituen mugek Peru-Txileko fosa eratzen dute, Hego Amerikak Ozeano Barean duen kostaldean.
Ipar Andeetako plaka, milioi bat urteko, 0,7009º-ko errotazio abiaduran mugitzen da, 58º 66' ipar latitudean eta 89º 00' mendebal longitudean kokatutako polo bat erreferentziatzat hartuta.

## Kanpo estekak

* Datuak: Q1340352
# Ipar Ash Sharqiyah

Ipar Ash Sharqiyah (arabieraz: مُـحَـافَـظَـة شَـمَـال الـشَّـرْقِـيَّـة‎, Muḥāfaẓaṫ Šamāl aš-Šarqīyah) Omango 11 gobernoratoetako (muhafazah) bat da. 2011n eratu zen, Ash Sharqiyah eskualdea bitan banatu zutelarik. 162.482 biztanle zituen 2010ean. Hiririk garrantzitsuena Ibra da.

## Barrutiak

Eskualde honen barnean 6 barruti (wilayat) daude:
* Ibra
* Al-Mudhaibi
* Bidiya
* Al-Kabil
* Wadi Bani Khalid
* Dima W’attayeen

## Erreferentzia

* ↑ Governorates of Sultanate Of Oman. Ministry of Information, omanet.om (Noiz kontsultatua: 2018-8-18).

## Kanpo estekak

* Datuak: Q4501876
# Ipar Atlantikoko Ituna

Ipar Atlantikoko Ituna edo Washingtongo Ituna NATO sortu zuen ituna izan zen. Washingtonen sinatu zen, 1949ko apirilaren 4an.

## Historia

1948an Belgikak, Frantziak, Herbehereek, Luxemburgek eta Erresuma Batuak estatuen elkarte militar baten beharra ikusi zuten, batez ere herrialde sozialistak hartzen ari ziren indarraren aurrean. 1948ko martxoan aliantza militar bat sortzeko Bruselako Ituna sinatu zuten. Horren ondorioz Ipar Atlantikoko Itunaren Erakundea sortu zen. Ondoren, aliantza zabaltzeko beharra ikusi zuten eta Ameriketako Estatu Batuekin eta Kanadarekin negoziazioak ireki zituzten. Negoziazio horietara beste estatu batzuei deitu zieten: Danimarka, Islandia, Italia, Norvegia eta Portugal.
Alaintzaren proposamena Nazio Batuen Gutunaren 51 artikuluaren gainean egin zen. Horren ondorioa Washingtongo Ituna izan zen.
Urtez urte, beste estatuak Aliantzan sartu ziren:
* Albania (2009)
* Bulgaria (2004)
* Txekiar Errepublika (1999)
* Kroazia (2009)
* Espainia (1982)
* Estonia (2004)
* Alemania (1955). 1990ean bi Alemania batu zirenean, estatu bakarra gisa gelditu zen Aliantzan
* Grezia (1952)
* Hungaria (1999)
* Letonia (2004)
* Lituania (2004)
* Ipar Mazedoniako Errepublika (2020)
* Montenegro (2017)
* Polonia (1999)
* Errumania (2004)
* Eslovakia (2004)
* Eslovenia (2004)
* Turkia (1952)

## Itunaren ezaugarri nagusia

Itunaren elementu garrantzitsuenetariko bat V. artikuluan dago. Horren arabera Aliantzaren edozein estatuaren aurkako erasoa Aliantzaren estatu guztien aurkako erasotzat hartuko da. Ituna Gerra Hotzaren testuinguruan sortu zen eta une hartan beldur nagusietariko bat Sobietar Errepublika Sozialisten Batasunak egin zezakeen Mendebaldeko estatuen aurkako erasoa zen. Eraso hori inoiz ez zen gertatu baina gatazka sortzeko egoerak eman ziren.

## Erreferentziak

* ↑ https://www.nato.int/cps/fr/natohq/official_texts_17120.htm?selectedLocale=fr
* ↑ https://web.archive.org/web/20200403104747/http://www.exteriores.gob.es/RepresentacionesPermanentes/OTAN/es/quees2/Paginas/QueeslaOTAN.aspx

## Kanpo estekak

* (Frantsesez):Aliantzaren webgune ofiziala.
* (Gaztelaniaz):Itunaren testu osoa.
* Datuak: Q877399
* Multimedia: North Atlantic Treaty / Q877399
# Hylbrownita

Hylbrownita]] =

## Ezaugarriak

Hylbrownita elementu kimiko mineralaren formula kimikoa hau da: ${\ce {Na3Mg(P3O10) * 12H2O}}$. Sistema monoklinikoaren arabera sortzen ditu kristalak.

## Erreferentziak

* 1 2 (Ingelesez) «Hylbrownite: Mineral information, data and localities.» www.mindat.org (Noiz kontsultatua: 12-05-2019).
# Issaguen

Issaguen (arabieraz: اساكن‎, lehen Ketama deitua) Marokoko iparraldeko herria da. Rifeko herri honek 2004an 1638 biztanle zituen.
Lehen udalekua izan bazen ere, egun narkotrafiko gune bilakatu da. 1936ko uztailaren 12an, Espainiako Armadak bertatik gertu maniobretan ari zela, "gudu aurreko zina" egin zuen, Espainiako Gerra Zibila eragingo zuena.

## Erreferentziak

* ↑ Marocco. in: Guide Routard. Touring, 153-154 or. ISBN 88-365-2792-2..

## Kanpo estekak

* Datuak: Q2737756
* Multimedia: Ketama / Q2737756
# Issam Zahreddine

Issam Jad'aan Zahreddine, arabieraz: عصام جدعان زهر الدين‎‎‎, (Tarba, As-Suwayda, Siria, 1961eko irailaren 9a - Hawija Saqr, Deir ez-Zor, Siria, 2017ko urriaren 18), batzuetan Issam Zaher Eldin edo Issam Zaher al-Deen transkribatua, Siriako Errepublikar Guardiaren maior jenerala zen. Oso paper garrantzitsua jokatu zuen Siriako Gerra Zibilean, gobernuko tropak hainbat frontetan gidatuz. 2014tik 2017ra bitarteko Deir ez-Zorreko setioan inguratuta zeuden Siriako gobernuaren tropak zuzentzea izan zen bere eginkizunik nabarmenena. 2017ko urriaren 18an Siriako Al-Masdar albiste-agentziak Zahredinneren heriotzaren berri eman zuen. Berri-agentziaren arabera, Deir ez-Zorren Estatu Islamikoaren aurka borrokatzen ari zela lurreko mina baten eztandak hil zuen.
# Issa Katime

Issa Antonio Katime Amashta (Barranquilla, 1939ko azaroaren 9a) kolonbiar kimikaria da.
Madrilgo Complutense Unibertsitatean ikasi zuen. Bertan aritu zen lanean 1971n orduko Bilboko Unibertsitatera joan arte. Euskal Herriko Unibertsitatean irakaslea da Zientzia eta Teknologia Fakultatea. Makromolekulak landu ditu.
* Datuak: Q5922923
* Multimedia: Issa Katime / Q5922923
# Issai Schur

Issai Schur (Mogilev, Errusiar Inperioa, 1875eko urtarrilaren 10a - Tel Aviv, 1941eko urtarrilaren 10a) errusiar matematikaria izan zen.
Ferdinand Georg Frobeniusen ikaslea izan zen eta bere lan-eremua taldeen teoriak izan ziren, baina baita konbinatoria, zenbakien teoria eta fisika teorikoa ere. Schurren faktorizazioagatik eta Schurren leloagatik da ezaguna.
Errusiar familia judu batean jaio zen eta hamahiru urterekin Baltikoko eskualdera joan zen ikastera eta han alemana ikasi zuen. Berlingo Unibertsitatean fisika eta matematika ikasi zituen. 1903tik 1913ra Unibertsitateko irakasle izan zen.v1913tik 1916ra Bonngo Unibertsitateko irakasle izan zen eta aurten Berlinera itzuli da. 1933an lana galdu zuen juduen aurkako lege nazien ondorioz, eta 1939an emigratu ahal izan zuen. Bi urte geroago Tel Aviven hil zen.

## Lanak

* Schur, Issai (1968), Grunsky, Helmut (ed.), Vorlesungen über Invariantentheorie, Die Grundlehren der mathematischen Wissenschaften, 143, Berlin, New York: Springer-Verlag, ISBN 9780387041391, MR 0229674
* Schur, Issai (1973), Brauer, Alfred; Rohrbach, Hans (eds.), Gesammelte Abhandlungen, Berlin, New York: Springer-Verlag, ISBN 978-3-540-05630-0, MR 0462891

## Kanpo estekak

* Datuak: Q72599
* Multimedia: Issai Schur (mathematician) / Q72599
# Israelândia

Israelândia Brasilgo udalerri bat da, Goiás estatuan kokatua. 2.560 biztanle ditu 577,482 km²ko eremuan.

## Ikus, gainera

* Goiás

## Kanpo estekak

* Datuak: Q985190
* Multimedia: Israelândia / Q985190
# Israel–Premier Tech

Israel–Premier Tech (UCI kodea: IPT) israeldar txirrindularitza talde profesionala da, UCI WorldTour lizentziaduna (herrialdeko lehen taldea kategoria horretan). 2015. urtean debutatu zuen.

## Historia

Israelgo negozio-gizon batek eta txirrindulari ohi batek (Ron Baron eta Ran Margaliot) sortu zuten taldearen muina 2014. urtean, Israelgo Txirrindularitza Akademia izenarekin. Alor profesionalera salto egiteko, beste inbertitzaile bat etorri zen egitasmora, Sylvan Adams aberats kanadiar-israeldarra, taldearen jabetza Baronena eta Adamsena delarik harrezkero.
Israel Start-Up Nation izenarekin hasi zen taldea alor profesionalean, Continental kategorian 2015ean, 2017an Pro Continental kategorian, eta 2020an UCI World Team kategoria nagusian, Katusha-Alpecin taldearen lizentzia erosirik. Taldearen agerpena Hiru Itzuli Handietan World Team bilakatu baino lehenagokoa da izatez, 2018an Italiako Giroak grand départ edo grande partenza bat izan zuenean Israelen, Big Start Israel deitu zutena, han izan zen Israel taldea. Izan ere, Israelgo hiru etapa horien finantziazioan Sylvan Adamsek milioika euro inbertitu zituela argitaratu izan da.
Taldearen izenean ez Start-Up Nation ez Premier Tech ez dira marka komertzial zehatzak Israelen, baizik eta Israel eta teknologia mundua lotzeko esloganak. Hala ere, Sylvan Adams jabeak dio ez dela Israelgo Gobernuaren ekimena.

## Taldea
### 2020

oharra: Matteo Badilatti

### 2019

oharra: Edwin Ávila

### 2018

oharra: Edwin Ávila

### 2017

oharra: Guillaume Boivin

### 2016

oharra: Guillaume Boivin

### 2015

oharra: Antonio Angulo oharra: Ido Zilberstein oharra: Ido Zilberstein oharra: Ido Zilberstein

## Erreferentziak

* ↑ (Ingelesez) «Our Story» Israel — Premier Tech Pro Cycling Team (Noiz kontsultatua: 2024-10-08).
* ↑ (Ingelesez) Ostanek, Dani. (2019-12-11). «Israel Cycling Academy become Israel Start-Up Nation as WorldTour beckons» cyclingnews.com (Noiz kontsultatua: 2024-10-08).
* 1 2 (Ingelesez) Hood, Andrew. (2021-11-12). «Sylvan Adams on Israel Start-Up Nation: 'This is not a government project'» Velo (Noiz kontsultatua: 2024-10-08).

## Kanpo estekak

* Webgune ofiziala (Ingelesez)
* Datuak: Q19726567
* Multimedia: Israel Cycling Academy / Q19726567
# Irudi korporatibo

Marketinean, enpresa edo beste erakunde baten irudi korporatiboa gizarteak erakunde hori ikusten duen modua da. Irudi korporatiboa eragiten duten faktoreak anitz dira: produktua, bezeroekiko eta hornitzaileekiko harremanak, komunikazioa, gizarte erantzukizuna, lan giroa, eraikina etab. Faktore hauen guztien bitartez enpresak irudi bateratu eta garbia erakutsi nahi duenean, irudi korporatibo osatzen ari dela esaten da. Horretarako, enpresa identitate korporatibotik, enpresa benetan den horretatik alegia, abiatu eta gizartera bidaltzen dituen mezuak identitate horretara egokitu behar ditu. Hori dela eta, irudi korporatiboan bereziki zaintzen dira elementu grafikoak, hala nola logotipoa, baina baita ere koloreak eta agirietan erabilitako tipografia non, noiz eta nola agertu behar diren. Horietaz haraindi, irudi korporatiboak bezeroen arreta, langileen harrera eta bestelako arloak zaindu beharko ditu, enpresa modu argi eta zuzen batez identifikatua izan dadin. Horretarako guztirako, erakundeek arloz arloko eskuliburuak osatzen dituzte, non irudi egokia emateko ezarri diren elementuak zehazten diren.

## Kanpo estekak

* Datuak: Q977766
# Irudi geometriko

Geometrian, irudi geometrikoa, geometria irudia, forma geometrikoa edo figura geometrikoa puntuen edozein multzoa da. Irudien tamaina, forma eta posizio erlatibo eta espazioaren propietatez arduratzen den matematikaren atala geometria da
Irudi geometrikoen adibide batzuk hauek dira: puntua, zuzena, angelua, triangelua, Karratua, zirkulua eta kuboa.

## Oinarrizko irudi geometrikoak

Irudi geometriko oinarrizkoenak puntua, zuzena eta planoa dira. Haien osagaien eraldatzeak eta lekualdatzeak zenbait lerro, gainazal eta bolumen sortzen dute, matematikan aztertzeko gaiak direnak: geometria, topologia, eta abar.

### Adimentsionala (Dimentsiorik ez duena)

* Puntua

### Dimentsiobakarrak (linealak)

* Zuzena
** Zuzenerdia
** Segmentua
* Kurba

### Bi dimentsiokoak (gainazalekoak)

* Planoa
Gainazalak mugatzen dituzte (irudi geometrikoak esanahi hertsian):
* Poligonoa
** Triangelua
** Laukia
* Ebakidura konikoa
** Elipsea
*** Zirkunferentzia
** Parabola
** Hiperbola
Gainazalak marratzen dituzte:
* Biraketa-gainazala
* Gainazal erregelatua

### Hiru dimentsiokoak (bolumetrikoak)

Bolumenak mugatzen dituzte (gorputz geometrikoak):
* Poliedroa
Bolumenak marratzen dituzte:
* Biraketa-solidoa
** Zilindroa
** Konoa
** Esfera

### N-dimentsionalak (n dimentsio)

* Politopoa

## Ikus, gainera

* Irudi geometrikoen ekuazioak
* Geometria
* Leku geometrikoa

## Kanpo estekak

* Irudi geometrikoak profesorenlinea.cl webgunean.
* Datuak: Q815741
* Multimedia: Geometric shapes / Q815741